बहराइच. यहां की कॉलेज टीचर लोगों ने लिए मिसाल बनकर उभरी है। दरअसल इस टीचर के दोनों हाथ काम नहीं करते इसके बावजूद इसने अपने पैरों के सहारे कलम चलाकर पोस्ट ग्रेजुएट किया। इस टीचर का नाम पुष्पा है और वो इंटर कॉलेज में छात्रों को पढ़ाती है। वहीं, इस बार हुए पंचायत चुनावों में लोगों ने इनके हौसले को सलाम करते हुए इन्हें अपना क्षेत्र पंचायत सदस्य भी चुन लिया।
बचपन से ही कुछ अलग थी पुष्पा
श्रावस्ती के थाना मल्हीपुर क्षेत्र के गांव मोगलहा निवासी पुष्पा सिंह जीवन में कुछ कर गुजरने के जज्बे को लेकर बहराइच आई। पुष्पा ने प्राथमिक शिक्षा गांव के ही स्कूल से ग्रहण की। जैसे-जैसे पुष्पा बड़ी होती गई, उसमें आत्म निर्भर होने की और अपनी एक अलग पहचान बनाने की ललक बढ़ती ही गई। उसने स्थानीय लाल बहादुर शास्त्री इंटर कालेज में एडमिशन लिया। वहां भी पुष्पा जल्द ही अपने हुनर और लगन से सहपाठियों के बीच सबकी लाडली बन गई।
हाईस्कूल और इंटर प्रथम श्रेणी में किया पास
पुष्पा ने हाईस्कूल और इंटरमीडिएट की परीक्षा प्रथम श्रेणी से पास की। लेकिन, अब उसके सामने एक नई समस्या उत्पन्न होने लगी कि उच्च शिक्षा के लिए क्षेत्र में कोई विद्यालय नहीं था। आगे की पढ़ाई कैसे होगी। कैसे सपनों को पंख लग पाएंगे। फिर भी पुष्पा ने हार नहीं मानी। रूढ़िवादी और परंपरावादी मानसिकताओं को तोड़कर और अपने माता-पिता के नाम को रोशन करने के लिए उसने लगभग 1500 आबादी के एक छोटे से गांव से निकल कर उच्च शिक्षा लेने के ठानी और भविष्य में आईएएस अफसर बनने का सपना लेकर निकल पड़ी अपने घर से दूर।
आंखों में आइएस का सपना
किरण बेदी की आत्मकथा व उनके संघर्षों से प्रेरित पुष्पा आइएस बनने का सपना संजोए है। वर्ष 2010 में पुष्पा ने पीसीएस की प्री परीक्षा उत्तीर्ण की है। आज पुष्पा श्रावस्ती जिले की शान है और युवाओं के लिए मिशाल।
सीएम कर चुके हैं सम्मानित
मुख्यमंत्री अखिलेश यादव भी जब श्रावस्ती पहुचे तो वे भी अपने को पुष्पा से मिलने को नही रोक पाए। सीएम ने हौसले को सलाम करते हुए उसे सम्मानित किया और प्रदेश का आइकान बनाने का भरोसा दिया।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva